buvo pakviesta įeiti į rengimo komiteto narius ir atstovauti Moterų Są- 
jungą. Komisijos posėdžiuose Chicagoje organizaciją atstovavo Centro 
Valdybos narės Viktorija Leone, Natalia Šatūnienė ir Marijona Srupšienė. 


Kuopos ir pavienės narės ryžosi finansiniai paremti Centro Valdybos 
pažadą ir prisidėti prie Šiluvos koplyčios įrengimo. 


1964 m. — Jubiliejiniai metai 


Moterų Sąjungos jubiliejiniai 50-ji sukaktuvių metai pradėti tradiciniu 
naujų narių vajumi. Centro sekr. Viktorija Leonė, skatindama nares bend- 
radarbiauti „Moterų Dirvoj“, rašo: 


„„-.- Kiekvienas turi savo rolę gyvenimo dramoje. Tiek žvaigždės, 
tiek paprasti artistai turi savo paskirtį. Dramos stiprumui išreikšti ir vieni 
ir kiti yra lygiai rekalingi. 

„Žymusis prancūzų mokslininkas Paskalis kartą pasakė, kad viską 
būtų galima sutvarkyti, jei kiekvienas atliktų savo paskirtį ir nesirūpintų, 
kam teks garbė...“ 

Kuopos ir apskričiai taip pat pradėjo ruošti Moterų Sąjungos jubi- 
liejinių metų minėjimus. 

Centro pirm. Elzbieta Paurazienė pranešė, kad ji atstovavo Moterų Są- 
jungą Washingtone 1964 m. sausio 7 d., kai J. E. Vysk. Brizgys įteikė dalį 
aukos įrengimui Siluvos koplyčios. 

Pirmininkė išreiškė didelį pasitenkinimą šventove ir lietuviams skirta 
vieta ir pareiškė padėką visom kuopom bei sąjungietėm, kurios prisidėjo 
aukomis. 

Vasario mėn. 2 dieną Chicagoje įvyko malonus ir gražus pagerbimo 
bankietas dviem uoliom lietuvaitėm veikėjom, Centro sekretorei Viktori- 
jai Leone ir Centro iždininkei Natalijai Šatūnienei. Jos ilgus metus pasi- 
šventusiai darbavosi Dievo garbei, tautos naudai nuoširdžiai talkininkau- 
damos įvairioms įstaigoms, vienuolynams ir organizacijoms. 


Pradėtas Jubiliejinės Knygos Darbas 


Vykdant trisdešimtojo seimo nutarimą išleisti jubiliejinę knygą, ku- 
rioje būtų aprašyta organizacijos istorija ir pažymėta kuopų ir narių veik- 
la, Centro Valdybos 1964 m. vasario 20 d. posėdyje sudaryta komisija: 
redaktorė Donna Zilis (75 kp.); redaktorės padėjėja Dale Murray (46 kp.); 
narėmis: Uršulė Daukantienė (5 kp.); Matilda Pauliukonienė (5 kp.); Vik- 
torija Leonė (46 kp.); Marija Kasevičienė (54 kp.); Nellie Sinkavich (69 
kp.); ir Antonia Wackell (69 kp.). Vėliau į komisijos sąstatą papildomai pa- 
kviesta Danutė Augienė (67 kp.). 


Marianapolio Mokyklos Fondas 


Gegužės 25 dieną, Moterų Sąjungos Centro Valdybos įgaliota, sek- 
retorė Viktorija Leonė surengė pietus Šv. Justino parapijos salėje. Susi- 
dariusį iš pietų ir iš laimėjimų pelną rengėjos paskyrė sudegusios Maria- 
napolio mokyklos atstatymui. 

ALT Kongresas 


Amerikos Lietuvių Tarybos Valdyba, apsvarsčiusi Moterų Sąjungos 
Centro Valdybos prašymą priimti organizaciją į Tarybos sudėtį, nutarė or- 
ganizaciją priimti, kaip kultūros-labdaros organizaciją. Trys atstovės: So- 
fija Diržienė (2 kp.), Genevieve Kaneb (5 kp.) ir Uršulė Rastenienė (75 kp.). 

ALT kongrese, kuris įvyko 1964 m. birželio mėn. 26-28 d., Washington, 
D.C., šios trys delegatės aktyviai prisidėjo prie visuotino protesto prieš 
Sėvietų Lietuvių valstybės priverstiną užgrobimą ir laisvės bei religinių 
teisių persekiojimą. Kongrese dalyvavo žymus skaičius sąjungiečių iš visų 
valstijų. 


Darbas Baigtas 


Šios geros įdėjos įgyvendinimas baigtas; svajonė tampa realybe. Daug 
rūpesčio turėjo tos, kurios pasišventusiai mėgino sudaryti knygą, kad ji būtų 
įdomi ne vien tik organizacijos narėms, bet ir visuomenei; kad ji tiksliai 
nurodytų A.L.R.K. Moterų Sąjungos nuopelnus 50 metų gyvavimo laiko- 
tarpyje. Tikimės, kad šį uždavinį atlikome. Kas bus ateityje? 


Vartojant F. Dulles žodžius tariame: 
„Ateitis priklauso tiems, kurie naudojasi paties Dievo duota teise tikėti, 
galvoti ir pasirinkti.“ 


